stanford-oval/wikipedia huggingface dataset:
Peter Eriksson (jääkiekkoilija)

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Calgary 1988 |  |  |
Peter Eriksson (s. 12. heinäkuuta 1965 Nässjö) on ruotsalainen jääkiekkoilija, pelipaikaltaan laitahyökkääjä. Hän edusti Ruotsin maajoukkuetta Kanada-cupissa 1987, Calgaryn olympialaisissa 1988, missä hän saavutti pronssia, ja vuoden 1989 MM-kilpailuissa. "Kessler" Eriksson edusti kotimaassaan pääsarjatasolla HV71:tä, johon hän siirtyi vuonna 1984, kausina 1985–1989 ja 1990–1994, ja pelattuaan kolme kautta toisella sarjatasolla IF Troja-Ljungbyssä hän päätti pelaajauransa saksalaisseura Nürnberg Ice Tigersissa kaudella 1997–1998.
NHL-seura Edmonton Oilers varasi Erikssonin vuoden 1987 varaustilaisuuden neljännellä kierroksella 64. varausvuorolla. Eriksson pelasi Edmontonissa kaudella 1989–1990 NHL:n runkosarjassa 20 ottelua, joissa hän teki kolme maalia ja sai kolme syöttöpistettä. Farmisarja AHL:ssä hän edusti Cape Breton Oilersia.
Persona grata

Persona grata (lat.) tarkoittaa mielenkiintoista tai suosiossa olevaa, pidettyä, henkilöä. Epäsuosioon joutunut henkilö puolestaan on persona non grata.
Patricia Neway

Patricia Neway (s. 30. syyskuuta 1919 Brooklyn, New York, Yhdysvallat – 24. tammikuuta 2012 Corinth, Vermont) oli yhdysvaltalainen sopraano ja näyttelijä. Hän sai vuonna 1960 Tony-palkinnon roolistaan musikaalissa The Sound of Music.
Neway loi monipuolisen uran oopperalaulajana. Hän menestyi yhtä lailla rokokoon aikaisissa kuin romanttisissa ja tuoreemmissakin teoksissa. Levytysten joukossa on Gian-Carlo Menottin Konsuli.
Patricia McPherson

Patricia McPherson vuonna 2004.
Patricia McPherson (s. 27. marraskuuta 1954 Oak Harbor, Washington) on yhdysvaltalainen näyttelijä, joka tunnetaan 1980-luvun televisiosarjasta Ritari Ässä. Hän esitti KITT-auton teknistä asiantuntijaa Bonnie Barstowia sarjan ensimmäisellä, kolmannella ja neljännellä tuotantokaudella.
McPhersonilla on ollut rooleja myös sarjoissa Dynastia, Ihmemies MacGyver, Matlock, Murhasta tuli totta, Star Trek – uusi sukupolvi ja Warehouse 13.
Pahkakirjoahven

| Pahkakirjoahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Suku::  Cyphotilapia
Laji::  frontosa
Kaksiosainen nimi
 Cyphotilapia frontosa  (Boulenger, 1906) 
Katso myös
   Pahkakirjoahven Wikispeciesissä   Pahkakirjoahven Commonsissa 
Infobox OKNimi-testi OKIUCN-testi OK: 
Pahkakirjoahven (Cyphotilapia frontosa) on afrikkalaisessa Tanganjikajärvessä endeemisenä elävä kirjoahvenlaji. Sitä pidetään myös akvaariokalana.
Koko ja ulkonäkö

Pahkakirjoahven on varsin suurikokoinen kala ja koiras voi saavuttaa jopa 33 cm:n pituuden naaraan jäädessä hieman pienikokoisemmaksi. Pahkakirjoahvenen ruumis on musta valkoisin pystyraidoin. Lajin evät ovat väriltään vaaleansiniset. Helpoiten pahkakirjoahvenen tunnistaa sen otsan suurikokoisesta kyhmystä, joka on yleensä koirailla hieman suurempi kuin naarailla.
Käyttäytyminen

Pahkakirjoahvenet ovat varsin rauhallisia kaloja. Luonnossa laji esiintyy parvissa, joten akvaariossakin olisi hyvä pitää useampi yksilö. Pienemmissä ryhmissä on hyvä olla usea naaras yhtä koirasta kohden. Naaraat hautovat mätiään suussaan.
Vesiolot ja ravinto

Pahkakirjoahvenet viihtyvät parhaiten vedessä, jonka lämpötila on 24–26 °C ja pH 8,0–9,0. Luonnossa lajin pääasiallinen ravinto ovat kalat, erityisesti Cyprichromis-suvun lajit kuten killiahvenet. Akvaariossa pahkakirjoahvenia voidaan ruokkia madoilla ja äyriäisillä.
Personaaliunioni

Personaaliunioni on kahden tai useamman valtion liittouma, jossa valtiot ovat itsenäisiä ja erillisiä, mutta niillä on yhteinen valtionpäämies. Kansainyhteisön Commonwealth realm -maat kuuluvat tällaiseen unioniin. Personaaliunioni liittyy lähes yksinomaan monarkioihin.
Personaaliunioni voi syntyä useista eri syistä. Usein ne ovat syntyneet perimysjärjestyksen ulottuessa toiseen valtioon tai sukujen yhdistyessä. Liittymä voi kuitenkin syntyä myös keskenäisestä sopimuksesta, olosuhteiden pakottamana tai voimakeinoin. Pitkään jatkunut personaaliunioni voi johtaa valtioiden lopulliseen yhdistymiseen.
Personaaliunionia hieman kiinteämpi liittoumamuoto on reaaliunioni. Edelleen kiinteämpi liitto on esimerkiksi liittovaltio.
Paul Brandt

| Paul Brandt |
| --- | --- |

Henkilötiedot
Koko nimi:  Paul Rennée Belobersycky
Syntynyt: 21. heinäkuuta 1972 (ikä 52) Calgary, Kanada
Ammatti:  laulaja-lauluntekijä
Muusikko
Aktiivisena:  1995–
Tyylilajit:  country
Levy-yhtiöt:  Reprise Records 
Aiheesta muualla
www.paulbrandt.com
  [ Muokkaa Wikidatassa ] [ ohje ]  
Paul Brandt (s. 21. heinäkuuta 1972) on kanadalainen laulaja-lauluntekijä.
Brandt lauloi gospelia ja opetteli soittamaan kitaraa lapsena. Lukioiässä hän alkoi esittää omia kappaleitaan. Brandt opiskeli terveydenhuoltoa collegessa.
Brandt voitti parhaan alkuperäisen kanadalaisen countrylaulun ensimmäisen palkinnon kappaleella ”Calm Before the Storm” kanadalaisen musiikkialan järjestön SOCANin sponsoroimassa kilpailussa. Kilpailun jälkeen Brandt solmi levytyssopimuksen Reprise Recordsin kanssa.
Esikoisalbumi Calm Before the Storm ilmestyi kesäkuussa 1996. Albumi myi kultaa eli yli 500 000 kappaletta Yhdysvalloissa. Kappaleet ”My Heart Has a History” ja ”I Do” pääsivat countrylistan kymmenen parhaan joukkoon sekä Kanadassa että Yhdysvalloissa. Vuonna 1997 albumi Outside the Frame nousi Kanadan countrylistan kärkeen.
Brandt ja Steve Rosen kirjoittivat kappaleen ”For You” (2002), jonka Johnny Cash ja Dave Matthews levyttivät. Bluegrass-/gospel-albumi Just As I Am ilmestyi vuonna 2012.
Brandt valittiin Kanadan countrymusiikin Hall of Famen jäseneksi vuonna 2017.
Vuonna 2017 Brandt ja hänen puolisonsa Liz perustivat Not in My City -järjestön, jonka tarkoituksena on lisätä tietoisuutta ihmiskaupasta ja tuoda yhteen niitä, jotka toimivat ihmiskaupan torjumiseksi.
Brandtilla on ukrainalaisia sukujuuria.
Diskografia > Studioalbumit

Calm Before the Storm (1996)
Outside the Frame (1997)
That's the Truth (1999)
This Time Around (2004)
Risk (2007)
Give It Away (2011)
Just As I Am (2012)
Paul Botten-Hansen

Paul Botten-Hansen
Paul Botten-Hansen (1824−1869) oli norjalainen bibliografi ja kirjailija. Hän oli vuodesta 1864 Kristianian yliopiston kirjastonhoitaja. Hän oli 1851−1866 päätoimittajana Illustreret Nyhedsbladissa, joka hänen johdollaan kohosi Norjan ensimmäiseksi kirjalliseksi äänenkannattajaksi. 1868 Botten-Hansen julkaisi erinomaisen, muistutuksilla varustetun systemaattisen luettelon Norjan kirjallisuudesta vuosina 1800−1867: La Norvège littéraire au 19:e siècle.
Aiheesta muualla

Kuvia tai muita tiedostoja aiheesta Paul Botten-Hansen Wikimedia Commonsissa
Painonnosto kesäolympialaisissa 1904 – käsipaino

| Painonnosto Kesäolympialaisissa 1904 Käsipaino |
| --- | --- |
 Frederick Winters
Kisapaikka:  Francis Field, St. Louis
Kilpailupäivä(t):  1.-3. syyskuuta 1904
Kilpailijoita:  3
Mitalistit
–  Kultaa:   Oscar Osthoff
–  Hopeaa:   Frederick Winters
–  Pronssia:   Frank Kugler
Vuoden 1904 kesäolympialaisten painonnoston toinen kilpailutapahtuma oli käsipainokilpailu. Kilpailuun otti osaa kolme urheilijaa. Käsipainokilpailu oli epätavallinen kilpailu, joka oli lähinnä painonnoston kymmenottelu, jossa oli yhdeksän erilaista käsipainoliikettä. Jokaisessa kilpailuosiossa ensimmäinen sai viisi pistettä, toinen kolme ja kolmas yhden pisteen. Kymmenennellä kierroksella kaksi parasta saivat esittää vapaavalintaisen suorituksen.
Tulokset

|  Sija |   Urheilija  |  Pisteet |
| --- | --- | --- |
|   1   |   Oscar Osthoff (USA)  |   48   |
|   2   |   Frederick Winters (USA)  |   45   |
|   3   |   Frank Kugler (USA)  |   10   |
Lähde:
Painonnosto kesäolympialaisissa 1904 – kahden käden painonnosto

| Painonnosto Kesäolympialaisissa 1904 Kahden käden painonnosto |
| --- | --- |
 Periklis Kakousis nostamassa.
Kisapaikka:  Francis Field, St. Louis
Kilpailupäivä(t):  3. syyskuuta 1904
Kilpailijoita:  4
Mitalistit
–  Kultaa:   Periklis Kakousis
–  Hopeaa:   Oscar Osthoff
–  Pronssia:   Frank Kugler
Vuoden 1904 kesäolympialaisten painonnoston toinen kilpailutapahtuma oli kahden käden painonnosto. Kilpailuun otti osaa neljä urheilijaa. Kilpailun voitti Kreikan Periklis Kakousis selvällä erolla muihin kilpailijoihin.
Tulokset

|  Sija |   Urheilija  |  Pisteet |
| --- | --- | --- |
|   1   |   Periklis Kakousis (GRE)  |   111,70   |
|   2   |   Oscar Osthoff (USA)  |   84,37   |
|   3   |   Frank Kugler (USA)  |   79,61   |
|   4   |   Oscar Olson (USA)  |   67,81   |
Lähde:
Painonnosto kesäolympialaisissa 1896 – kahden käden painonnosto

| Painonnosto Kesäolympialaisissa 1896 Kahden käden painonnosto |
| --- | --- |
Kisapaikka:  Panathinaïkó-stadion, Ateena
Kilpailupäivä(t):  7. huhtikuuta 1896
Kilpailijoita:  6
Joukkueita:  5
Mitalistit
–  Kultaa:   Viggo Jensen
–  Hopeaa:   Launceston Elliot
–  Pronssia:   Sotirios Versis
| Painonnosto kesäolympialaisissa 1896  |
| --- | --- | --- | --- | --- |
| yhden käden painonnosto |   | Miehet |  |  |
| kahden käden painonnosto |  | Miehet |  |  |
Miesten kahden käden painonnosto oli toinen laji kahdesta painonnostolajista kesäolympialaisissa 1896. Kilpailu kilpailtiin 7. huhtikuuta 1896, Ateenan Panathinaïkó-stadionilla. Jokainen nostaja sai kolme nostoyritystä. Kolme parasta tulosta saaneet saivat kolme lisäyritystä. Nostotyyli oli samankaltainen nykyisen työntötyylin kanssa. Kilpailun voitti tanskalainen Viggo Jensen.
Tulokset

|  Sija |   Urheilija  |  Tulos |
| --- | --- | --- |
|  1  |   Viggo Jensen (DEN)  |  111.5   |
|  2  |   Launceston Elliot (GBR)  |  111.5   |
|  3  |   Sotirios Versis (GRE)  |  90.0   |
|  4  |   Georgios Papasideris (GRE)  |  90.0   |
|  4  |   Carl Schuhmann (GER)  |  90.0   |
|  6  |   Momčilo Tapavica (HUN)  |  80.0   |
Lähde:
Pantopratsoli

| --- | --- |

Pantopratsoli
Systemaattinen (IUPAC) nimi
6-(difluorimetoksi)-2-[(3,4-dimetoksipyridin-2-yyli)metyylisulfinyyli]-1H-bentsimidatsoli
Tunnisteet
CAS-numero: 102625-70-7
ATC-koodi: A02BC02
PubChem CID: 4679
DrugBank: DB00213
Kemialliset tiedot
Kaava: C16H15N3F2O4S 
Moolimassa: 383,37
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 139–140 °C
Farmakokineettiset tiedot
Hyötyosuus: 77%
Proteiinisitoutuminen: 98%
Metabolia: hepaattinen
Puoliintumisaika: 1 tunti
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: suun kautta, laskimoinjektio
Pantopratsoli 20 mg -tabletteja
Pantopratsoli on protonipumpun estäjälääke, joka estää mahan haponeritystä.
Pantopratsolia käytetään:

Itsehoidossa refluksioireiden (esim. närästys, happaman mahansisällön nousu takaisin ruokatorveen) lyhytaikaiseen hoitoon aikuisilla.
Maha- ja pohjukaissuolihaavaumien hoidossa.
Refluksitaudin aiheuttamien ruokatorven pinnallisten haavaumien hoidossa.
Ruokatorvitulehduksen ylläpitohoidossa sen jälkeen, kun hoitovaste on aluksi saavutettu.
Mahan kroonisen tulehduksen aiheuttavan helikobakteerin hävittämiseen. Protonipumpun estäjälääkkeet, kuten pantopratsoli, ovat olennainen osa helikobakteerin häätöhoitoa.
Aiheesta muualla

PubChem: Pantoprazole (englanniksi)
DrugBank: Pantoprazole (englanniksi)
Human Metabolome Database: Pantoprazole (englanniksi)
Kyoto Encyclopedia of Genes and Genomes (KEGG): Pantoprazole (englanniksi)
ChemBlink: Pantoprazole (englanniksi)
Peter Engberg

Peter Engberg
Peter Engberg (s. 28. joulukuuta 1970 Helsinki, Suomi) on suomalainen kitaristi ja tuottaja.
Engberg opiskeli Los Angelesin Musicians Institutessa, jossa hän sai oppia muun muassa Scott Hendersonilta. Hän valmistui Helsingin Sibelius-Akatemian jazz-osastolta vuonna 2000.
Engberg työskentelee pääasiassa freelancerina. Hän on levyttänyt ja konsertoinut muun muassa Sakari Kuosmasen, Samuli Edelmannin, Timo Rautiaisen, Pepe Willbergin, Laura Sippolan, Johanna Kurkelan, Kaija Koon, Tapani Kansan ja Sonata Arctican kanssa. Vuonna 2000 ilmestyi Engbergin ensimmäinen sooloalbumi Tori, minkä lisäksi hän on julkaissut soolot Poems (2009) ja True Lines (2010). Ira Kaspi ja Peter Engberg ovat tehneet duona albumit Standards (2003), A Rose (2007), Ystävien kanssa (2009) ja Mustavalkoisia sävyjä (2010). Kaikki edellä mainitut levyt on julkaissut Engbergin oma äänitys- ja tuotantoyhtiö Impossible Music Oy.
Aiheesta muualla

Peter Engbergin kotisivut
Peter Engberg Myspacessa (englanniksi)
Ira & Peter Duo Myspacessa (englanniksi)
Pantone Matching System

Pantone Matching System (PMS) on standardiksi muodostunut painoteollisuuden värijärjestelmä. Pantone-värejä käytetään spottiväreinä (vrt. prosessivärit, jotka syntyvät CMYK-sekoituksista).
Pantone-värit tunnistetaan järjestysnumerolla, joka selviää PMS-värikartasta. PMS-väreillä on esimerkiksi tietokoneen ruudulla käytettävät RGB-likiarvonsa, joka ei yleensä vastaa todellista väriä, mutta PMS-värien käytön etu on varma lopputulos: Painotuotteessa on tarkalleen värikartalla näkyvä väri, vaikkei se suunnitteluvaiheessa oikealta näyttäisikään.
Pantone-värein painetaan usein esimerkiksi
käyntikortit
lomakkeistot
postimerkit
Pantone-värien etu on värien tasalaatuisuus ja kohdistusongelmien väheneminen. Kaikkia värejä ei voida toistaa painamalla CMYK-värein, joten Pantone-värein voidaan laajentaa painotuotteen värintoistoa.
Pantone-värien käyttö

Käytännössä PMS-värejä käytetään muun muassa tekstiilipainatuksissa tai muulle erikoismateriaalille (esimerkiksi muoville) painettavissa merkinnöissä. Pantonella on kuitenkin myös omat, erilliset värijärjestelmät tekstiileihin (Pantone Fashion + Home) ja muoviin (Pantone Plastics System). Perinteisissä paperipainotuotteissa PMS-värien etu on selkeä: Painojen hinnoittelupolitiikan takia alle neljää väriä käyttävät tuotteet ovat halvempia tehdä. Tällöin esimerkiksi yksivärisessä materiaalissa voidaan mustan sijasta käyttää muuta väriä taikka tehostaa mustavalkoista painotuotetta toisella värillä.
Pantone-värejä käytetään usein myös lisäväreinä CMYK-painatuksen lisänä. Neliväritöissä PMS-värikartan väreistä muiden muassa kulta, hopea ja neonvärit ovat varsin yleisiä tehosteita.
Pms-värien eri järjestelmiä
Pantone solid coated, esimerkiksi PMS 123 C
Pantone solid uncoated, esimerkiksi PMS 123 U
Pantone solid matte, esimerkiksi PMS 123 M (matte-tuotteiden valmistus lopetettu 2010)
Pantone solid to process, esimerkiksi PMS 123 PC (nykyään tuote nimellä Pantone Color Bridge coated tai uncoated)
Pantone solid to process EURO, esimerkiksi PMS 123 EC (vuodesta 2010 alkaen yksi globaalisti käytössä oleva värikartta, EURO-versiot poistuivat markkinoilta
Aiheesta muualla

Wikimedia Commonsissa on kuvia tai muita tiedostoja aiheesta .
Pantone.com
Pantone-värikartta
Oy Urban View Ltd, Pantone-värikarttojen maahantuoja
Painin Euroopan-mestaruuskilpailut 1921

Vuoden 1921 painin Euroopan-mestaruuskilpailut järjestettiin Offenbach am Mainissa, Saksassa kesäkuussa. Kyseessä olivat kaikkien aikojen toiset viralliset painin EM-kilpailut ja ensimmäiset EM-kilpailut ensimmäisen maailmansodan jälkeen. Kisoissa painittiin pelkästään kreikkalais-roomalaisessa painissa viidessä eri sarjassa.
Mitalistit > Kreikkalais-roomalainen paini

| Sarja | Kultaa | Hopeaa | Pronssia |
| --- | --- | --- | --- |
| 60 kg |  Jonny Andersen |  Herman Brodbeck |  Georg Gerstäcker |
| 67,5 kg |  Fritz Eichblatt |  Heinrich Stiefel |  Otto Ulrich |
| 75 kg |  Heinrich Ketzer |  Philipp Hess |  Sittig |
| 82 kg |  Wilhelm Knöpfle |  Fritz Kärcher |  Max Dreifuss |
| yli 82,5 kg |  Karl Döppel |  Adolf Kurz |  Hans Köstner |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Saksa | 5 | 5 | 5 | 15 |
Pahkalampi (Karstula)

| Pahkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°45′26″N, 24°38′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karankajärven va (14.66)
Laskujoki:  ei laskuojaa 
Järvinumero:  14.665.1.009
Mittaustietoja
Pinnankorkeus:  207,8 m  
Pituus:  140 m  
Leveys:  110 m  
Rantaviiva:  0,429 km  
Pinta-ala:  1,024 ha  
Saaria:  ei saaria 
 fiPahkalampi 
Pahkalampi  on Keski-Suomessa Karstulassa  Pielesperän lähellä sijaitseva lampi.
Maantietoa

Lampi on 140 metriä pitkä, 110 metriä leveä, ja sen pinta-ala on 1,0 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Karankajärven valuma-alueella (14.66), jonka Luksanjoen valuma-alueeseen (14.665) se kuuluu. Lammen vedenpinnan korkeus on 207,8 metriä mpy.
Painonnosto kesäolympialaisissa 1920 – miesten 75 kg

Vuoden 1920 kesäolympialaisten painonnoston keskitsarjaan otti osaa 11 kilpailijaa. Kilpailun voitti Ranskan Henri Gance. Kolmen nostokierroksen jälkeen Italian
Pietro Bianchi ja Ruotsin Albert Pettersson olivat tasatuloksessa, jolloin hopeamitali ratkaistiin arvalla.
Tulokset

|  Sija |   Urheilija  |  Tulos |
| --- | --- | --- |
|  1  |   Henri Gance (FRA)  |  245.0   |
|  2  |   Pietro Bianchi (ITA)  |  235.0   |
|  3  |   Albert Pettersson (SWE)  |  235.0   |
|  4  |   Tinus Ringelberg (NED)  |  225.0   |
|  5  |   Paul Ledran (FRA)  |  220.0   |
|  6  |   Christian Jensen (DEN)  |  215.0   |
|  7  |   Marcel Marchand (BEL)  |  205.0   |
|  8  |   Piet Belmer (NED)  |  165.0   |
|  -  |   Georges De Proft (BEL)  |  (120.0)   |
|  -  |   Ahmed Samy (EGY)  |  (55.0)   |
Lähde:
Perekopinkannas

Perekopinkannas
Perekopinkannas (ukr. Перекопський перешийок, Perekopskyi perešyjok, ven. Перекопский перешеек, Perekopski perešejek, krimintat. Or boynu, kreik. Tafros) on 30 km pitkä ja 8–23 km leveä kannas, joka yhdistää Krimin niemimaan Etelä-Ukrainaan. Se erottaa Mustanmeren Perekopinlahden Syvašinmerestä Asovanmeressä. Niemen strategisen ja taloudellisen merkityksen vuoksi jo kreikkalaiset ja myöhemmin tataarit linnoittivat kannaksen ja tataarit rakensivat myös Or-Kapin linnakkeen Perekopin kylään. Alue liitettiin Venäjän keisarikuntaan vuonna 1783.
Panisin

| ”Panisin” DUO |
| --- | --- | --- |

Singlen tiedot
 Julkaistu: 21. toukokuuta 2012
 Tuottaja(t): Olli Saksa
 Tyylilaji: Pop
 Kesto: 04.08
 Levy-yhtiö: Warner Music Finland
"Panisin" on suomalaisen DUO-yhtyeen kappale. Warner Music Finland julkaisi sen yhtyeen ensimmäisenä ja ainoana singlenä 21. toukokuuta 2012. Kappale oli Suomen Punaisen Ristin, Väestöliiton ja YleX-radiokanavan järjestämän Kesäkumi-kampanjan vuoden 2012 tunnuskappale. YouTubessa kappaleen virallinen musiikkivideo julkaistiin 25. toukokuuta 2012.
Kappaleen on säveltänyt Kari Haapala ja sanoittanut Lotta Rautiainen. ”Panisin” kertoo nimestään huolimatta ihastumisen ensihuumasta.
Kappale on ollut kaupallisesti vain kohtalainen menestys. Se nousi singlelistalle neljäksi viikoksi, saavuttaen parhaimmillaan 16:nnen sijan (32/2012). Latauslistalla kappaleen parhaaksi sijoitukseksi jäi 17 (22/2012).
Kappaleet

Panisin – 4.08
Listasijoitukset

| Lista | Paras sijoitus |
| --- | --- |
Suomen virallinen singlelista: 16
Suomen virallinen latauslista: 17
Radiolista: –
Painin Euroopan-mestaruuskilpailut 1924

Vuoden 1924 painin Euroopan-mestaruuskilpailut järjestettiin syyskuussa Saarlandin Neunkirchenissa, joka tuolloin oli Kansainliiton valvonnassa. Kyseessä olivat kaikkien aikojen kolmannet viralliset painin EM-kilpailut ja ensimmäiset EM-kilpailut kolmeen vuoteen. Kisoissa painittiin Pariisin kesäolympialaisten läheisyyden vuoksi pelkästään kreikkalais-roomalaisessa painissa seitsemässä eri sarjassa.
Neunkirchenin EM-kilpailuihin osallistui vain saksalaisia painijoita, mutta kisoilla on silti virallisten EM-kilpailujen status.
Mitalistit > Kreikkalais-roomalainen paini

| Sarja | Kultaa | Hopeaa | Pronssia |
| --- | --- | --- | --- |
| 55 kg |  Georg Gerstäcker |  Jakob Erbelding |  Albert Reidenbach |
| 58 kg |  Walter Huck |  Artur Zirkel |  Heinrich Zehmer |
| 62 kg |  Karl Völklein |  Gustav Hawer |  Georg Schunk |
| 67,5 kg |  Hermann Baruch |  Robert Blech |  Robert Hoffmann |
| 75 kg |  Friedrich Bräun |  Heinrich Stiefel |  Julius Conter |
| 82,5 kg |  Emil Bräuer |  Julius Baruch |  Jakob Bohrer |
| yli 82,5 kg |  Ferdinand Muss |  Karl Rostock |  Willi Presper |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Saksa | 7 | 7 | 7 | 21 |
Patricia Moyes

Patricia Pakenham-Walsh, kirjailijanimi Patricia Moyes (1923 Bray, Irlanti – 2000) oli irlantilaissyntyinen englantilainen salapoliisikirjailija.
Toisen maailmansodan aikana Pakenham-Walsh oli ilmavoimien tutkaosaston palveluksessa, Sittemmin hän toimi elokuva-alalla sihteerinä ja Vogue-lehden toimittajana. Hän on kirjoittanut perinteisiä salapoliisiromaaneja, joissa jännitys tiivistyy. Monen teoksen päähenkilö on Scotland Yardin ylikomisario Henry Tibbett. Romaanien lisäksi hän on kirjoittanut novelleja, näytelmiä ja oppaan kirjoittajille.
Suomennetut teokset

Kuolleet eivät hiihdä 1961
Esityslistalla murha 1983
Muotimurha 1964
Tähdenlento 1965
Totuus nukkuu sikeästi 1969
Setä Kuolema Hollannissa 1970
Syntymäpäivälahjaksi kuolema 1973
Murha Alpeilla 1974
Kolmannen koiran kummallinen tapaus 1978
Musta leski 1979
Kuka on Simon Warwick? 1982
Yölautta tuonelaan 1988
Musta tyttö, valkoinen tyttö 1992
Perelandra

Perelandra on C.S. Lewiksen Avaruustrilogian toinen kirja. Kirja kertoo tri. Elwin Ransomin tehtävästä mennä Perelandraan tai Venukseen, missä hän löytää maan ja sen kuningattaren, ja myös Paholaisen, jonka kanssa hän taistelee ja voittaa, pysäyttäen pahan tulemisen Perelandraan.
Painin Euroopan-mestaruuskilpailut 1925

Vuoden 1925 painin Euroopan-mestaruuskilpailut järjestettiin Milanossa, Italiassa joulukuussa. Kisoissa painittiin pelkästään kreikkalais-roomalaisessa painissa kuudessa eri sarjassa.
Mitalistit > Kreikkalais-roomalainen paini

| Sarja | Kultaa | Hopeaa | Pronssia |
| --- | --- | --- | --- |
| 58 kg |  Armand Magyar |  Giovanni Gozzi |  Carlo Ponte |
| 62 kg |  Jenö Nemeth |  Ernst Steinig |  Erik Malmberg |
| 67,5 kg |  Lajos Keresztes |  Ludwig Sesta |  Mihaly Matura |
| 75 kg |  Fritz Bräun |  Väinö Kokkinen |  Mario Gruppioni |
| 82,5 kg |  Carl Westergren |  Robert Rupp |  László Papp |
| yli 82,5 kg |  Rudolf Svensson |  Rajmund Bado |  Edmond Dame |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Unkari | 3 | 1 | 2 | 6 |
| 2 |  Ruotsi | 2 | 0 | 1 | 3 |
| 3 |  Saksa | 1 | 2 | 0 | 3 |
| 4 |  Italia | 0 | 1 | 2 | 3 |
| 5 |  Itävalta | 0 | 1 | 0 | 1 |
| 5 |  Suomi | 0 | 1 | 0 | 1 |
| 7 |  Ranska | 0 | 0 | 1 | 1 |